Jurij Annenkov
Store norske leksikon,Kunst og estetikk,Bildende kunst,Kunsthistorie,Ekspresjonisme og fauvisme
Jurij Annenkov var en russisk maler og grafiker som særlig viste innflytelse fra ekspresjonismen og kubismen. Han gjorde seg mest bemerket som portrettmaler, men utførte også teaterdekorasjoner, bokillustrasjoner og plakater.
Annenkov påbegynte sin utdannelse ved universitetet i St. Petersburg hvor han studerte sammen med blant andre Marc Chagall. I 1911-1913 arbeidet han i studioene til Maurice Denis og Félix Vallotton i Paris; deretter fulgte et kortere opphold i Sveits før han returnerte til Russland i 1914.Mot slutten av tiåret tilnærmet Annenkov seg en stadig mer abstrahert uttrykksmåte og laget blant annet skulpturelle collager inspirert av dadaismen.Han forlot Russland i 1924 og slo seg etter hvert ned i Paris hvor han også var aktiv som memoarforfatter under pseudonymet Boris Temirjasev.Han ble ansett som en ledende representant for den russiske avantgarden – både innen litteratur og billedkunst. Les mer i Store norske leksikon Kunst i Russland